**RÍMSKOKATOLÍCKA CIRKEV FARNOSŤ SV. PETRA A PAVLA V TRSTÍNE** *Rím. kat. farský úrad, č. 183, 919 05 Trstín, tel.: 033/ 5589281* [*www.trstin.fara.sk*](http://www.trstin.fara.sk/)*, farnost.trstin@abu.sk*

**F a r s k é o z n a m y**

**1. pôstna nedeľa**

**09.03.2025**

|  |  |  |
| --- | --- | --- |
| ***Deň*** | ***Miesto a čas*** | ***Úmysel*** |
| **Nedeľa:**  **09.03.** | Bíňovce – 09:30 hod.  Trstín – 11:00 hod. | za Božiu pomoc  +kňaz Ján Kliment |
| **Pondelok:**  **10.03.** | Trstín – 18:00 hod. | +Ladislav Voroš a rodičia |
| **Utorok:**  **11.03.** | Bíňovce – 17:00 hod. | na úmysel |
| **Streda:**  **12.03.** | Trstín – 18:00 hod. | poďakovanie za dar života a Božie požehnanie pre Klaudiu a jej rodinu |
| **Štvrtok:**  **13.03.** | Bíňovce – 17:00 hod. | +Štefan, Angela a syn Štefan Mancoví a +rodina |
| **Piatok:**  **14.03.** | Trstín – 18:00 hod. | +Dušan Benedikovič |
| **Sobota:**  **15.03.** | Trstín - 08:00 hod. | +Oľga Boďová |
| **Nedeľa:**  **16.03.** | Bíňovce – 09:30 hod.  Trstín– 11:00 hod. | poďakovanie za zdravie a Božiu pomoc pri príležitosti 70 rokov  +Pavol Lipták |

***Liturgický kalendár***

**Nedeľa: 1. pôstna nedeľa Budúca nedeľa: 2. pôstna nedeľa**

Upratovanie kostola: Trstín: 18. skupina, kam patria: rodina Sekáčová, rodina Vašková, rodina Ormandyová, rodina Hlavatá, rodina Indrichovičová; Bíňovce: 7. skupina, kam patria: p. Andrea repová, p. Mária Repová, p. Helena Sobotová, p. Braniš, p. Lubka Gergelová.

Vstúpili sme do obdobia pôstu. Krížová cesta bude bývať ako každý rok v nedeľu v Hájičku o 14:30 hod.; okrem toho v nedeľu pred sv. omšou v Bíňovciach a v piatok pred sv. omšou v Trstíne.

Bíňovce: V utorok po sv. omši bude stretnutie tretiakov aj druhákov v rámci prípravy na 1. sv. prijímanie.

Trstín: V stredu o 17. tej bude v Ambroziáne stretnutie tretiakov aj druhákov v rámci prípravy na 1. sv. prijímanie.

Na budúci rok plánujeme v našej farnosti opäť po troch rokoch sviatosť birmovania. Týkať sa bude ročníkov narodenia 2011 a starších. Prvé stretnutie bude v Bíňovciach vo štvrtok po sv. omši a v Trstíne v piatok o 17. tej v Ambroiziáne. Prosím dajte si vedieť navzájom aj pre tých, ktorí tu prípadne dnes nie sú.

Dostali sme ponuku zúčastniť sa púte do Ríma v rámci Jubilejného roka na prelome septembra a októbra. Spojili by sme sa farnosti Kátlovce, Opoj a my, tak ako sme vlani boli v Licheni. Okrem Ríma by sme navštívili San Giovani Rotondo, Assisi a ďalšie posvätné miesta. Uvažuje sa ísť na 5 až 6 dní, cena by nemala byť väčšia ako 700 eur. V prípade záujmu nahláste sa zatiaľ nezáväzne v sakristii, aby sme zistili predbežný počet pútnikov.

Pod záštitou spišského diecézneho biskupa, Mons. Františka Trstenského sa v sobotu 22. marca v popradskej aréne uskutoční Modlitba za pokoj. Od nás pôjdu dva malé autobusy; ešte sú voľné miesta, prihlásiť sa môžete v sakristii. Cena je 30 eur. Viac informácií na plagáte na nástenke.

Dnes je jarná zbierka na charitu. Všetkým darcom vopred Pán Boh odmeň.

Oslovil nás páter Filip, františkán, či by sme im nepomohli so zbierkou, ktorú organizujú každý rok vo Fiľakove s názvom tzv. Kilová zbierka. Počas pôstneho obdobia bude vzadu v kostole označené miesto, kde môžete priniesť „Kilogram“ akýchkoľvek potravín, ktoré vám napríklad sedia v špajzy. Ďakujeme, že sa zo svojho podelíte s tými, ktorí to potrebujú.

ACN je dobročinná katolícka organizácia — Pomáhame kresťanom v núdzi v 140 krajinách. Pridajte sa k nám! Milióny kresťanov sú pre svoju vieru v Krista utláčaní. Zmeňme to spolu. Pridajte sa! Pomôžte núdznym.

Cyrilometodská bohoslovecká fakulta Univerzity Komenského v Bratislave ponúka kandidátom kňazstva ako aj laickým študentom a študentkám magisterské štúdium katolíckej teológie dennou formou. Štúdium prebieha v Kňazskom seminári v Nitre. Záujemcovi o štúdium sa môžu elektronicky prihlásiť na štúdium do 30. apríla 2025 na stránke [www.frcth.uniba.sk](http://www.frcth.uniba.sk/). Mladí muži, ktorí chcú ako kňazi slúžiť Bohu a ľuďom, si podávajú prihlášku aj do Kňazského seminára v Nitre na stránke [www.kscm.sk](http://www.kscm.sk/).

Vedenie Kňazského seminára sv. Gorazda v Nitre pozýva miništrantov našich diecéz na Deň otvorených dverí, ktorý sa bude konať v sobotu 15. marca 2025. Prihlásiť sa možno v sakristii. Viac info na plagáte na nástenke.